Tarawih

Tarawih (Arabic: تَّرَاوِيح, romanized: tarāwīḥ) be special Sunnah prayers wey dey involve reading long portions of de Quran, den dey perform up to 20 rakahs (cycles of prostrations dem require insyd Islamic prayer), wich dem dey perform insyd de Islamic month of Ramadan. Dem dey recite de entire Quran insyd de Tarawih prayers at a mosque, typically at de rate of one Juz' per night.

 Overview 
Tarawih prayers dey begin from de first Moon-sighted evening (start of Ramadan) to second moon-sighted evening (last day of Ramadan). Dem dey perform dis prayer for congregation insyd during Ramadan of de Islamic calendar, after Isha (den before Witr, wich dem sanso dey pray am dey follow de imam weu dey lead de prayer aloud insyd one anaa three rakats unlike how dem dey fo am insyd oda eleven months).

Dey dey pray Tarawih prayers for pairs insyd. According to de Hanafi, Maliki, Shafi' den Hanbali schools of Sunni Islam, de standard number of rakats be twenty wey dey refer am to a narration insyd Muwatta' Imam Malik wich dem say dat "Insyd de time of Umar, na de people use to offer 20 raka'āt". Buh ebe clearly mentioned insyd de Muwatta' before de said narration dat wen Umar assign duty to Ubay ibn Ka'b den Tamim al-Dari make dem lead de Tarawih, he order dem make dem offer 11 raka'āt (8 of tarawih den 3 of witr). Sunni Muslims believe ebe customary to attempt a takmil ("complete recitation" of de Quran) as one of de religious observances of Ramadan, by dem dey recite at least one juz''' per night insyd tarawih.

Dem dey consider Tarawih prayers Sunnah, anaa for oda words insyd, no be obligatory. However, dem dey believe say de reward give dem be great, as  ebe de Sunnah of Muhammad, dem report am insyd chaw authentic Hadiths.

Muhammad, according to Abu Hurairah say, "Whoever stand plus de imam (insyd Taraweeh prayer) til he fini, ebe equivalent to spending de whole night for prayer insyd." Na dis hadith be used as a proof by Imam Ahmad.

 Oda 
For 3 January 2000, na Malaysian Prime Minister Mahathir Mohamad express regret say certain people make use tarawih prayers for political gain.

For 2 April 2022, hundreds of Muslims gather insyd Times Square make dem perform de first Tarawih prayers of Ramadhan. Na dem hand out over 1,500 meals to de people, before de prayers, make dem break dema fast; dem know as iftar. Na dis event mark de first Tarawih prayers dem hold insyd Times Square publicly.

 Name variations 

 Acehnese: seumayang teurawèh
 Albanian: namazi teravie
 Arabic: صلاة التراويح, romanized: ṣalāt at-tarāwīḥ
 Azerbaijani: təravih namazı
 Bengali: তারাবীহ, romanized: tarabīh
 Bosnian: teravija namaz
 Burmese: တာရာဝီနာမာ့ဇ်, romanized: tarawee namaz
 Dhivehi: ތަރާވޭސް ނަމާދު
 Hausa: sallar tarawihi
 Hindi: तरावीह, romanized: tarāvīh
 Indonesian, Malay: salat tarawih, solat tarawih Javanese: tarawèh
 Kazakh: тарауих намазы, romanized: tarawikh namaz'
 Kurdish: نوێژی تەڕاویح, romanized: nwéjī tarâwīḥ
 Pashto: د تراويح لمونځ, romanized: Da Taraweh Lamoonz
 Persian: نماز تراويح, romanized: namâz tarâvīḥ
 Serbo-Croatian: teravih-namaz; teravija
 Somali: Taraawiix
 Sundanese: tarawéh
 Swahili: Tarawee
 Tajik: Таровеҳ  romanized Taroveh
 Tamil : தராவிஹ் Tausug: tarawi
 Turkish: terâvih namazı
 Urdu: نماز تراويح, romanized: namāz tarāvīḥ
 Uzbek: tarovih namozi
 Yakan: tarawi

 References 
Category:2025 Wiki Dey Love Ramadan Contributions

 Read further 

 John L. Esposito: The Oxford Dictionary of Islam. Oxford University Press US 2004, , p. 276 (restricted online version'', p. 276, at Google Books)

 External links 

Prayer Time in Egypt
Category:Fasting insyd Islam
Category:Salah
Category:Ramadan
Category:Salah terminology